Tervetuloa Koko Perheen Jääjuhlaan Ystävänpäivänä
Ohjelmassa taitoluisteluesityksiä, temppurata, kuntoluistelua, nopeustutka, poniajelua, kasvomaalausta ja vapaata luistelua. Myynnissä: Arpoja, makkaraa, mehua ja kahvia. Tapahtumaan on vapaa pääsy. Pakkasraja -15c. Maksuvälineenä käteinen ja pankkikortti, suosittelemme pankkikortin käyttöä. Jääjuhlan järjestävät yhteistyössä Seinäjoen Taitoluistelijat, LC Seinäjoki-Törnävä ja Seinäjoen Liikuntapalvelut. Kovan pakkasen vuoksi tapahtuma siirretty järjestettäväksi ti 14.2.2023.
Pääsiäismusikaali johdattelee meidät Simon Kyreneläisen, ristinkantajan, silmin niihin hetkiin, jolloin Jeesus vangitaan, tuomitaan, ristiinnaulitaan, kärsii ja kuolee, haudataan ja nousee ylös kuolleista kolmantena päivänä. Käsikirjoitus ja musiikki on säveltäjä Lasse Heikkilän käsialaa, ohjauksesta vastaa Terhi Gröhn ja tapahtuman tuottajina ovat Mika Roine ja Mia Maijala. Musikaalin toteuttaa parikymmenpäinen kuoro, 14 näyttelijää ja 17 hengen orkesteri. Mukavan lisämausteen pauhuun tuo patarummut, joita harvemmin pääsee näkemään ja kuulemaan muualla kuin sinfoniaorkestereiden konserteissa. Odottamisen arvoinen juttu! Esitykset ovat: 2.4. Palmusunnuntaina klo 18 Lapuan helluntaiseurakunnassa, Asemakatu 16. 7.4. Pitkäperjantaina klo 18 Seinäjoen helluntaiseurakunnassa, Vellamonrinne 1. 8.4. Hiljaisena lauantaina klo 18 Seinäjoen helluntaiseurakunnassa, Vellamonrinne 1. Esityksiin on vapaa pääsy. Kokonaiskesto on noin 2h 30min. Käsiohjelma 10€ (vapaaehtoinen) Väliajalla kahvio palvelee yleisöä. Tutustu enemmän musikaaliin osoitteessa www.simonkyreneläinen2023.fi I www.facebook.com/simonkyrenelainen2023
Mielensäpahoittaja, iloosia aikoja -draamakomedia kertoo Mielensäpahoittajan hautajaisvalmisteluista, sillä ikä painaa, eikä sitä voi kaikkea elämän haltuun antaa. Ja jos kerran kaikki on tehty tähänkin mennessä itse, niin miksei sitten omaa hauta-arkkuakin. Kun poika saapuu huolestuneena tarkistamaan isänsä vointia, tulee mutkia matkaan. Siinä omat hautajaisvalmistelut jäävät sivuseikaksi, kun pitää huolehtia jälkikasvun asiat kuntoon. Kirjailija Tuomas Kyrön siunauksella teos toteutetaan Etelä-Pohjanmaan murteella. Mielensäpahoittajan saappaisiin astuu Jussi Lampi ja myös muut Hysterian näyttelijät nähdään lavalla tässä kevään isossa, eteläpohjalaisuutta juhlivassa näytelmässä. Ravintola Verstaalta esityksen kylkeen toteutetaan jälleen maukas illallinen. Esityksen kesto noin 2h 15 min väliajan kanssa.